CELEX: 62008CA0578
Language: fi
Date: 2010-03-04 00:00:00
Title: Asia C-578/08: Unionin tuomioistuimen tuomio (toinen jaosto) 4.3.2010 (Raad van Staten (Alankomaat) esittämä ennakkoratkaisupyyntö) — Rhimou Chakroun v. Minister van Buitenlandse Zaken (Oikeus perheenyhdistämiseen — Direktiivi 2003/86/EY — Sosiaalihuoltojärjestelmään turvautumisen käsite — Perheenyhdistämisen käsite — Perheenmuodostus)

1.5.2010   
            
            
               FI
            
            
               Euroopan unionin virallinen lehti
            
            
               C 113/13
            
         Unionin tuomioistuimen tuomio (toinen jaosto) 4.3.2010 (Raad van Staten (Alankomaat) esittämä ennakkoratkaisupyyntö) — Rhimou Chakroun v. Minister van Buitenlandse Zaken
   (Asia C-578/08) (1)
   
   (Oikeus perheenyhdistämiseen - Direktiivi 2003/86/EY - Sosiaalihuoltojärjestelmään turvautumisen käsite - Perheenyhdistämisen käsite - Perheenmuodostus)
   2010/C 113/17
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Raad van State
   
      Pääasian asianosaiset
   
   
      Valittaja: Rhimou Chakroun
   
      Vastapuoli: Minister van Buitenlandse Zaken
   
      Oikeudenkäynnin kohde
   
   Ennakkoratkaisupyyntö — Raad van State — Oikeudesta perheenyhdistämiseen 22.9.2003 annetun neuvoston direktiivin 2003/86/EY (EUVL L 251, s. 12) 2 artiklan d alakohdan ja 7 artiklan 1 kohdan c alakohdan tulkinta — Käsitteet ”turvauduttava sosiaalihuoltojärjestelmään” ja ”perheenyhdistäminen”
   
      Tuomiolauselma
   
   
               1)
            
            
               Oikeudesta perheenyhdistämiseen 22.9.2003 annetun neuvoston direktiivin 2003/86/EY 7 artiklan 1 kohdan c alakohdassa olevaa ilmausta ”turvauduttava sosiaalihuoltojärjestelmään” on tulkittava siten, että jäsenvaltiolle ei jätetä siinä mahdollisuutta antaa sellaista perheenyhdistämistä koskevaa säännöstöä, jossa perheenyhdistämistä ei sallita perheenkokoajalle, joka on esittänyt todisteet siitä, että hänellä on vakaat ja säännölliset tulot ja varat, jotka riittävät perheenkokoajan ja hänen perheenjäsentensä ylläpitoon, mutta joka kuitenkin tulojensa tason vuoksi voi turvautua erityiseen toimeentulotukeen erityisten ja yksilöllisesti määriteltyjen välttämättömien elinkustannusten kattamiseksi, paikallisten viranomaisten myöntämiin tuloista riippuvaisiin veronhuojennuksiin tai kunnallisen toimeentulopolitiikan (”minimabeleid”) tulotukitoimiin.
            
         
               2)
            
            
               Direktiiviä 2003/86 ja erityisesti sen 2 artiklan d alakohtaa on tulkittava siten, että tämä säännös on esteenä kansalliselle säännöstölle, jossa tehdään direktiivin 2003/86 7 artiklan 1 kohdan c alakohdan mukaisten tuloedellytysten soveltamisessa ero sen mukaan, ovatko perhesuhteet muodostuneet ennen kuin perheenkokoaja tuli vastaanottavan jäsenvaltion alueelle vai vasta sen jälkeen.
            
         
      (1)  EUVL C 55, 7.3.2009.